Rettens kendelse (Ottende Afdeling) af 29. november 2021 –

Nguyen mod Rådet

(Sag T-522/16)

»Personalesag – kontraktansatte – reform af vedtægten i 2014 – godtgørelse af årlige rejseudgifter og tildeling af rejsedage – åbenbart, at sagen er retligt ugrundet«

1. Tjenestemænd – vedtægt – forordning om ændring af vedtægten – procedure for udarbejdelse – muligheden for, at tjenestemænd kan deltage individuelt – foreligger ikke (Tjenestemandsvedtægten, art. 10 og 10b) (jf. præmis 43 og 44)

2. Tjenestemænd – vedtægt – forordning om ændring af vedtægten – procedure for udarbejdelse – anvendelse af samrådsproceduren – Parlamentets afvisning af at deltage i den nævnte procedure – tilsidesættelse af retten til information og høring af arbejdstagerne – foreligger ikke (Den Europæiske Unions charter om grundlæggende rettigheder, art. 27; tjenestemandsvedtægten, art. 10b) (jf. præmis 45-50)

3. Tjenestemænd – godtgørelse af udgifter – årlige rejseudgifter og rejsedage – regler og betingelser – ændring af vedtægten med henblik på at knytte retten til rejsedage og til godtgørelse af rejseudgifter til de ansattes status som bosat i udlandet – tilsidesættelse af princippet om lovens anvendelsesområde, retssikkerhedsprincippet, princippet om overholdelse af velerhvervede rettigheder og princippet om beskyttelse af den berettigede forventning – foreligger ikke (Tjenestemandsvedtægten, som ændret ved forordning nr. 1023/2013, bilag V, art. 7, og bilag VII, art. 4 og 8) (jf. præmis 56-68 og 71-76)

4. Tjenestemænd – godtgørelse af udgifter – årlige rejseudgifter og rejsedage – regler og betingelser – krav om sammenhæng mellem tildelingen af disse goder og status som bosat i udlandet – forskelsbehandling af ansatte, der er statsborgere i deres tjenesteland, men som har et hjemsted, der er forskelligt fra tjenestestedet – foreligger ikke (Den Europæiske Unions charter om grundlæggende rettigheder, art. 20; tjenestemandsvedtægten, som ændret ved forordning nr. 1023/2013, bilag V, art. 7, og bilag VII, art. 4, art. 7, stk. 4, og art. 8) (jf. præmis 79-92)

5. Tjenestemænd – godtgørelse af udgifter – årlige rejseudgifter og rejsedage – regler og betingelser – krav om sammenhæng mellem tildelingen af disse goder og status som bosat i udlandet – tilsidesættelse af proportionalitetsprincippet – foreligger ikke (Tjenestemandsvedtægten, som ændret ved forordning nr. 1023/2013, bilag V, art. 7, og bilag VII, art. 4 og 8) (jf. præmis 95-101)

6. Tjenestemænd – godtgørelse af udgifter – årlige rejseudgifter og rejsedage – regler og betingelser – krav om sammenhæng mellem tildelingen af disse goder og status som bosat i udlandet – tilsidesættelse af retten til respekt for privatliv og familieliv – foreligger ikke (Den Europæiske Unions charter om grundlæggende rettigheder, art. 7; tjenestemandsvedtægten, som ændret ved forordning nr. 1023/2013, bilag V, art. 7, og bilag VII, art. 4 og art. 8, stk. 1) (jf. præmis 102-110)

Angående

Søgsmål støttet på artikel 270 TEUF, i det væsentlige med påstand dels om annullation af afgørelserne om, at sagsøgeren fra og med den 1. januar 2014 ikke længere har ret til rejsedage og til godtgørelse af årlige rejseudgifter med henblik på, at hun kan opretholde båndet til sit hjemsted, dels om, at sagsøgte tilpligtes at betale erstatning for de økonomiske og ikke-økonomiske tab, som sagsøgeren har lidt.

Konklusion

1) Rådet for Den Europæiske Union frifindes.

2) Huynh Duong Vi Nguyen bærer sine egne omkostninger og betaler de af Rådet afholdte omkostninger.